有雞蟲朋友同《壹》仔講,上星期聖誕假期,諗住去尖沙咀香檳大廈,打算搵個姐姐仔普天同慶,過番個火熱聖誕,點知嚇到差些縮陽。唔係差人掃黃,只係當佢上到其中一層既樓梯口,竟然見到一個聖誕老人。望真些,雖然只係公仔,但有成六呎高,唔少嫖客都嚇左一跳。
個聖誕老人捧住一大盒安全套,而旁邊既聖誕樹,亦掛滿安全套。原來,又係慈善組織關懷愛滋旗下既有種部隊搞「兼覓」,呼籲一班慾海飢民,唔好因為過節得意忘形唔記得用套,為己為人,一定要戴套上陣,真係用心良苦。雞蟲朋友仲話,班嫖客見到個聖誕老人,個個反應都唔同,有嫖客話竟然有人咁關心佢地,應該覺得感恩,有人又話難得連聖誕老人都幫手打氣,入閘後一定更加落力,又有人話見到個聖誕老人咁樣衰,即時無晒慾火,慳返幾舊水。
撰文;程志康
攝影:金文
壹週PLUS原文:https://goo.gl/gKwrtm